Μαγιότ

Η Μαγιότ (, στη γλώσσα Σιμαορέ: Maore, στη γλώσσα Κιμπούσι: Mahori), επίσημα Υπερπόντια περιοχή της Μαγιότ είναι υπερπόντια περιοχή της Γαλλίας με έκταση 376 τ.χλμ. και πληθυσμό 338.208 κατοίκους, σύμφωνα με επίσημη εκτίμηση για το 2026. Η πρωτεύουσα της νήσου είναι το Μαμουτζού. Αποτελείται από ένα κύριο νησί, το Γκραν Τερ (ή Μαορέ), ένα μικρότερο νησί, το Πτι-Τερ (ή Παμανζί) και πολλές άλλες νησίδες γύρω από αυτά τα δύο. Το μήκος των ακτών του νησιού είναι 185 χιλιόμετρα ενώ το υψηλότερο σημείο του είναι η Κορυφή Μπεναρά στα 660 μέτρα.

Οι επίσημες γλώσσες των νησιών είναι τα Γαλλικά και τα Μαχοριανικά (μία διάλεκτος Σουαχίλι). Αναφορικά με το θρήσκευμα, οι κάτοικοι πρεσβεύουν το Ισλάμ σε ποσοστό 95%. Το νόμισμα της Μαγιότ είναι το ευρώ. Στις 29 Μαρτίου του 2009 έγινε δημοψήφισμα στο οποίο οι κάτοικοι της Μαγιότ ψήφισαν υπέρ της πρότασης να μετατραπεί το νησί σε υπερπόντια περιοχή της Γαλλίας.Mayotte : 95,2% de "oui" au final Le Figaro, 29 Μαρτίου 2009. Η Μαγιότ έγινε επίσημα γαλλικό διαμέρισμα στις 31 Μαρτίου 2011.

 Γεωγραφία 
Ευρισκόμενη στα βόρεια του Πορθμού της Μοζαμβίκης, η Μαγιότ αποτελεί νησί του Ινδικού ωκεανού, ανάμεσα στη Μαδαγασκάρη και στη βόρεια Μοζαμβίκη. Γεωγραφικά αποτελεί έδαφος του αρχιπελάγους των Κομορών, ωστόσο πολιτικά δεν ανήκει σε αυτές από τη δεκαετία του 1970. Το έδαφος είναι επίσης γνωστό ως Μαορέ (Mahoré), που αποτελεί το όνομα με το οποίο οι αυτόχθονες αποκαλούν το κυρίως νησί και μάλιστα αυτοί που υποστηρίζουν την ένωση του νησιού με τις Κομόρες.

Το κύριο νησί η Γκραν Τερ ή Μαορέ είναι το παλαιότερο από γεωλογική άποψη στις Κομόρες και έχει μήκος 39 χλμ. και πλάτος 22 χλμ.

Έως το 1977 πρωτεύουσα της Μαγιότ ήταν η Τζαουτζί, που βρίσκεται στην Πτι Τερ (ή Παμανζί). Το νησί είναι μέλος της Επιτροπής του Ινδικού Ωκεανού.

 Δημογραφία 
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2023 του Τμήματος Οικονομικών και Κοινωνικών Θεμάτων των Ηνωμένων Εθνών, ήταν 76,1 έτη (74,1 έτη για τους άνδρες και 78,3 έτη για τις γυναίκες) ενώ η διάμεση ηλικία ήταν τα 16,8 έτη.

 Διακυβέρνηση 
Πρόεδρος της κοινότητας είναι ο Γάλλος πρόεδρος. Νομάρχης (έπαρχος) είναι από τον Φεβρουάριο του 2024 ο Φρανσουά-Zαβιέ Μπιεβίγ, που διορίστηκε από τη γαλλική κυβέρνηση. Πρόεδρος του Διαμερισματικού (πρώην Γενικού) Συμβουλίου είναι ο Μπεν Ισά Ουσενί (εκλεγείς από το διαμερισματικό συμβούλιο με 14 ψήφους), από το κόμμα LR, από την 1η Ιουλίου 2021.Ben Cahoon, World Statesmen

 Εκλογές 2008 
Στις 9 Μαρτίου και στις 16 Μαρτίου του 2008 διεξήχθησαν βουλευτικές εκλογές ταυτόχρονα με τις γαλλικές δημοτικές εκλογές.

 Αποτελέσματα 

{| class="wikitable"
|+ Γενικό Συμβούλιο της Μαγιότ, 9 Μαρτίου και 16 Μαρτίου 2008 
|-
! align=left valign=top|Κόμματα
! align=right|Έδρες
|-
|align=left valign=top|Ένωση για Λαϊκό Κίνημα (Union pour un Mouvement Populaire)
|valign="top"|8
|-
|align=left valign=top|Διαφορετική Δεξιά
|valign="top"|4
|-
|align=left valign=top|Ανεξάρτητοι
|valign="top"|4
|-
|align=left valign=top|Κίνημα Πολιτών και Ρεπουμπλικανών (Mouvement Républicain et Citoyen)
|valign="top"|1
|-
|align=left valign=top|Δημοκρατικό Κίνημα (Mouvement démocrate)
|valign="top"|1
|-
|align=left valign=top|Διαφορετική Αριστερά
|valign="top"|1
|-
|align=left |Σύνολο
|width="30" align="right" |19'|-
|align=left colspan=4|Πηγή: LeMonde.fr
|}

 Δημοψήφισμα 2009 
Στις 29 Μαρτίου του 2009 διεξήχθη στη Μαγιότ δημοψήφισμα για τη μετατροπή του νησιού σε υπερπόντια περιοχή της Γαλλίας. Η Αφρικανική Ένωση ήταν αντίθετη στο δημοψήφισμα, όπως και οι Κομόρες, οι οποίες έκαναν λόγο για "κατοχή από ξένη δύναμη".anocean/comorosandmayotte/5062691/Mayotte-to-hold-referendum-on-whether-to-become-Frances-101st-departement.html Mayotte to hold referendum on whether to become France's 101st département, Telegraph, 27 Μαρτίου 2009 Πολλές διαδηλώσεις διαμαρτυρίας έγιναν στο Μορονί.-for-mayotte-2009032824544.html Comorans demonstrate against French referendum for Mayotte, Afrique en ligne, 28 Μαρτίου 2009 Τα πρώτα αποτελέσματα έδειξαν ότι το 95,5% των ψηφοφόρων τάχθηκαν υπέρ του να γίνει η Μαγιότ το 101ο διαμέρισμα της Γαλλίας.Mayotte votes to become France's 101st département Telegraph, 29 Μαρτίου 2009.
 Δημοψήφισμα, 29 Μαρτίου 2009Ναι ή όχιΨήφοιΠοσοστό 14px Ναι 41.492 95,22% Όχι 2.084 4,78% Έγκυρα ψηφοδέλτια 43.576 99,14% Άκυρα ή λευκά ψηφοδέλτια 380 0,86% Σύνολο 43.956 100,00% Συμμετοχή 61,02% Πηγή: malango.fr

 Διοικητική διαίρεση 
320px|right|thumb|Χάρτης των κοινοτήτων της Μαγιότ
Η Μαγιότ διαιρείται σε 17 κοινότητες (communes) και σε 19 καντόνια (cantons).

 Τζαουντζί
 Παμαντζί
 Μαμουντζού
 Ντεμπενί
 Μπαντρελέ
 Κανί Κελί
 Μπουενί
 Σιρονγκί
 Σαντά
 Ουανγκανί
 Σικονί
 Τσινγκονί
 Μ'Τσανγκαμουζί
 Ακουά
 Μτσαμπορό
 Μπαντραμπουά
 Κουνγκού

 Παραπομπές 

 Εξωτερικοί σύνδεσμοι 

 CIA-The world Factbook


 IleMayotte.com The Mayotte Portal 
 Mayotte στο WorldStatesmen.org''
 Comité du tourisme de Mayotte Επίσημος τουριστικός ιστότοπος 
  Ανάλυση της γλωσσολογικής κατάστασης στη Μαγιότ 


Κατηγορία:Νησιά της Αφρικής
Κατηγορία:Αμφισβητούμενα νησιά